open-index/open-wikipedia-markdown huggingface dataset:
31. strategeem

**31 . strategeem** 36 strategeemist on "iluduse lõks".

Hukutav kink. Korrumpeerumine. Moraalne laostamine. Sireen. Meelõks.

## VI 1. (31.) Ahvatleva ilu lõks

(*Měi rén jì*) *Měi-rén*: iludus, kaunitar, ilus inimene; tark, väärikas (ka väärikas valitseja); *van*. õukonnadaam, preili. *Měi rén*: iludus. *Měi* hieroglüüfis on ülal piktogramm *kits, lammas* (ka astroloogias; sellele vastab "Muutuste raamatu" 44. kuusjoon, kus on öeldud: "Jäme ots on naise käes. Pole mõtet naist võtta." ) ja all *suur*. Silp *mèi*, kuid alaneva tooniga, on kasutusel ka 54. kuusjoone nimes *Gūimèi* (*Mõrsja*). Otsetõlkes on tegemist mehele (mehe majja) mineva noorema (mitteteadliku) õega. Kuusjoone lugu seostatakse ka lustimise, kommete ületamise (rikkumise) ja prostitutsiooniga.   

## Põhimõtte selgitus
:*Kui vägi on suur, siis ründa väejuhti,*
:*kui väejuht on tark, siis mõjuta ta tundeid.*
:*Kui ta väe vaim nõrgeneb, sulab armee jõud iseenesest.*

Saada oma vaenlasele ilus naine, et tekitada ta leeris ebakõlasid. Salaplaan võib töötada kolmel viisil. Esiteks võib jätta juht ilu lummas oma kohused hooletusse ja ta valvsus kahaneda. Teiseks võivad õukonna mehed muutuda agressiivsemaks. See toob väikeseid lahkhelisid, takistab koostööd ja lagundab moraali. Kolmandaks võivad õukonna naised, ajendatult armukadedusest ja vaenust, hakata punuma intriige ja see teravdab olukorda veelgi.

## Tsitaat [[Muutuste raamat]]ust
* *Soodus seista vastu röövlitele (nendega hakkama saamiseks.* Ole avatud, et end kaitsta. 

Osa kuusjoon 53. *Jian* (*Edusammud; täiustama* (Ka naise meheleminek.)) III joone tekstist ja selle kommentaarist.

## Näiteid
Salaplaani sisuks on korrumpeerimine. Otseses tähenduses naise kasutus olulise isiku mõjutamiseks. Sima Xiangru laulusõnadega:

"Üks pilk - ja kogu sügisesel linnal on teine ilme - ja impeeriumid langevad kokku." 

Nagu sõjamehed raiuvad mõõkadega, nii pistavad piigad oma pilkudega. Tuntuim juhtum on seotud Diaochan'iga, ühega neljast vana Hiina iludusest. Luo Guanzhong'i romaanis "Kolmevalitsus" osales Diaochan vandenõus koos ametnik Wang Yun'iga, et panna sõdalane Lü Bu mõrvama oma isandat ja lapsendajat Dong Zhuo'ni.
 
(Ahvatledes väljavaatega abielule lahendada konflikt läbi ühiste huvide alusel loodud koalitsiooni.)
 
Ilutuss. (Kingi lits.)

## Viited

## Välislingid
* English and French translation of the Thirty-Six Stratagems 31. http://wengu.tartarie.com/wg/wengu.php?l=36ji&no=31
Händ-paradiisilind

**Händ-paradiisilind** (*Epimachus fastuosus*) on linnuliik paradiisilindlaste sugukonnast. 

Ta elab Uus-Guinea mägimetsades. Händ-paradiisilinnu pikkus koos sabaga on 110 cm. Ta on pikim paradiisilindlane.

Händ-paradiisilind on kantud CITESi liikide II kategooria nimekirja.
Krae-paradiisihakk

**Krae-paradiisihakk** (*Manucodia keraudrenii*) on linnuliik paradiisilindlaste sugukonnast. 

Linnu pikkus on umbes 31 cm. 

Krae-paradiisihakk on levinud tasandike vihmametsades Kirde-Austraalias, Uus-Guineas ja naabersaartel. 

Tema häälitsused on valjud ja trompetikõlalised. Toitub peamiselt puuviljadest ja lülijalgsetest. Monogaam.

Krae-paradiisihakk on kantud CITESi liikide II kategooria nimekirja.
Lauk-paradiisilind

**Lauk-paradiisilind** (*Paradigalla carunculata*) on linnuliik paradiisilindlaste sugukonnast.
Pikkus umbes 37 cm. Sulestik on must. Näol on värvilised sulitud sagarad. 

Lauk-paradiisilind on levinud Uus-Guineas Arfaki mägedes Doberai poolsaarel, ta on üks vähem tuntud paradiisilinde.

Lauk-paradiisilind on kantud CITESi liikide II kategooria nimekirja.
Emil Johann Heinrich Bruhns

**Emil Johann Heinrich Bruhns** (13. veebruar/25. veebruar 1843 Narva – 11. oktoober 1928 Riisipere) oli Eesti vaimulik.

Bruhns õppis aastatel 1854–1861 Kuressaare gümnaasiumis. Tartu ülikooli usuteaduskonnas õppis ta aastatel 1862–1865. Oli seejärel koduõpetajaks Laimjalas. Sooritas aastal 1866 Tartus usuõpetuse ülemõpetaja eksami. Töötas aastani 1868 õpetajana Moskvas Kreimanni eragümnaasiumis. Ordineeriti 23. novembril/5. detsembril 1869 Tallinnas õpetajaks.

Oli 1868–1870 Eestimaa vikaarõpetaja. Oli aastatel 1871–1916 (kutsuti 30. novembril/12. detsembril 1870, introdutseeriti 31. jaanuaril/12. veebruaril 1871) Nissi Maarja koguduse õpetaja. Jäi aastal 1916 emerituuri.

Tema (ja eestlasest ehitusmeistri Willenthali) initsiatiivil ehitati uus ühelööviline Nissi kivikirik. Ta oli Eestimaa Sinodi väljaande *Eesti rahva kalender* toimetaja aastatel 1880–1885, samuti tegi ta kaastööd *Ristirahva Pühapäeva Lehele* ja *Misjonilehele*. Eestikeelses epistlite raamatus on ilmunud kaks tema jutlust.

## Isiklikku
Tema poeg Oskar Alexander Bruhns oli Järva-Peetri Püha Peetruse koguduse õpetaja. Tema äi Friedrich Wilhelm Anton Hasselblatt oli Karuse Margareeta koguduse õpetaja.

## Viited

## Välislingid
*
Oskar Alexander Bruhns

**Oskar Alexander Bruhns** (18. märts/30. märts 1881 – 29. detsember 1945 Leipzig) oli Eestimaa vaimulik.

Bruhns õppis Peterburis Püha Anna koolis. Tartu ülikooli usuteaduskonnas õppis ta aastatel 1900–1905. Ordineeriti 21. jaanuaril/3. veebruaril 1907 õpetajaks.

Oskar Alexander Bruhns oli aastatel 1907–1909 Tallinna Jaani koguduse adjunktõpetaja. Aastatel 1909–1915 oli ta Järva-Peetri Püha Peetruse koguduse õpetaja. 

Ta oli aastatel 1915–1917 Siberisse, Minussinskisse välja saadetud. Oli aastatel 1917–1918 Minussinski Kooperatiivide Liidu direktor, aastatel 1918–1919 oli ta Lääne-Siberi asunduste luterlik rändpastor. Aastatel 1919–1920 oli ta Jekaterinburgi poeglastegümnaasiumi inspektor. 

Saabus 1921. aastal Eestisse, ent lahkus aastal 1922 Saksamaale. Oli aastatel 1922–1934 Leipzigis Reudnitzi linnaosas asuva Markuse koguduse õpetaja. Sai aastal 1932 Leipzigi ülikooli audoktoriks. Oli aastatel 1934–1945 Leipzigi Nikolai kiriku ülemõpetaja ja Leipzigimaa superintendent ja aastast 1936 veel Saksi Maakiriku nõukogu eesistuja ja aastast 1937 Gustav Adolfi Ühingu asepresident.

## Isiklikku
Tema isa Emil Johann Heinrich Bruhns (1843–1928) oli Nissi Maarja koguduse õpetaja, vanaisa Friedrich Wilhelm Anton Hasselblatt oli Karuse Margareeta koguduse õpetaja, vanaonu Carl Jacob Eduard Hasselblatt oli Kambja koguduse õpetaja.

## Viited
Kuld-paradiisilind

**Kuld-paradiisilind** (*Cicinnurus magnificus*) on linnuliik paradiisilindlaste sugukonnast. 

Ta on levinud Uus-Guinea, Salawati ja Yapeni saarel. 

Toitub peamiselt puuviljadest. Isaslinnu kollased tiivad on näiliselt hõõguvad.

Kuld-paradiisilind on kantud CITESi liikide II kategooria nimekirja.
Laisaba-paradiisilind

**Laisaba-paradiisilind** (*Astrapia rothschildi*) on linnuliik paradiisilindlaste sugukonnast. 

Pikkus on umbes 69 cm. Laisaba-paradiisilind elab Uus-Guineas Huoni poolsaare mägimetsades. Toitub peamiselt puuviljadest ja seemnetest.

Laisaba-paradiisilind on kantud CITESi liikide II kategooria nimekirja.
Leetsaba-paradiisilind

**Leetsaba-paradiisilind** (*Drepanornis albertisi*) on linnuliik paradiisilindlaste sugukonnast. 

Pikkus on umbes 35 cm. Elab Uus-Guinea mägimetsades. Toitub peamiselt puuviljadest ja lülijalgsetest.

Leetsaba-paradiisilind on kantud CITESi liikide II kategooria nimekirja.
Lint-paradiisilind

**Lint-paradiisilind** (*Pteridophora alberti*) on linnuliik paradiisilindlaste sugukonnast. 

Lint-paradiisilind elab Uus-Guinea mägimetsades, peamiselt kõrgusvahemikus 1800–2500 m. Mõnel pool nimetavad kohalikud teda *Kisaba*ks, mis on isaslinnu valju hääle tõlgendus. 

Lint-paradiisilind on kantud CITESi liikide II kategooria nimekirja.
Lõuna-paradiisilind

**Lõuna-paradiisilind** (*Ptiloris paradiseus*) on linnuliik paradiisilindlaste sugukonnast. 

Pikkus on umbes 30 cm. Lõuna-paradiisilind on levinud Austraalia idaranniku lähistes vihmametsades, ta on lõunapoolseima levikuga paradiisilindlane.

Lõuna-paradiisilind on kantud CITESi liikide II kategooria nimekirja.
Paelsaba-paradiisilind

**Paelsaba-paradiisilind** (*Astrapia mayeri*) on linnuliik paradiisilindlaste sugukonnast. 

Isaslinnu saba pikkus võib ulatuda üle 1 meetri. Paelsaba-paradiisilinnu isaslinnul on võrreldes teiste lindudega pikimad sabasuled keha suuruse suhtes. 

Lind elab Paapua Uus-Guinea subalpiinsetes metsades.

Paelsaba-paradiisilind on kantud CITESi liikide II kategooria nimekirja.
Pugalsaba-paradiisilind

**Pugalsaba-paradiisilind** (*Astrapia splendidissima*) on linnuliik paradiisilindlaste sugukonnast. 

Pikkus on umbes 39 cm.

Elab Uus-Guinea mägimetsades. Toitub peamiselt puuviljadest, putukatest, sisalikest ja konnadest.

Pugalsaba-paradiisilind on kantud CITESi liikide II kategooria nimekirja.
Punasaba-paradiisilind

**Punasaba-paradiisilind** (*Paradisaea rubra*) on linnuliik paradiisilindlaste sugukonnast. 

Ta on levinud Indoneesias Waigeo ja Batanta saare tasandike vihmametsades. 

Toitub peamiselt puuviljadest, marjadest ja lülijalgsetest.
Mõõksaba-paradiisilind

**Mõõksaba-paradiisilind** (*Epimachus meyeri*) on linnuliik paradiisilindlaste sugukonnast. 

Pikkus on umbes 96 cm. Elab Uus-Guinea mägimetsades. Mõõksaba-paradiisilind on lähedane temast suurema händ-paradiisilinnuga (*Epimachus fastuosus*). Piirkondades, kus mõlema levilad kattuvad, elab mõõksaba-paradiisilind kõrgemal.
  
Ta toitub peamiselt puuviljadest, lülijalgsetest ja väikestest loomadest.

Mõõksaba-paradiisilind on kantud CITESi liikide II kategooria nimekirja.
Queenslandi paradiisilind

**Queenslandi paradiisilind** (*Ptiloris victoriae*) on linnuliik paradiisilindlaste sugukonnast. 

Pikkus on 23–25 cm. Elab Austraalia kirdeosas Queenslandi osariigis. Toitub putukatest ja puuviljadest.

Queenslandi paradiisilind on kantud CITESi liikide II kategooria nimekirja. Rahvusvahelise Looduskaitseliidu punases nimestikus kuulub ta ohualdiste kategooriasse. Liiki ohustavad kliimamuutusest tulenenud pikenenud kuumalained ja põuaperioodid.

## Viited
6. strategeem

**6. strategeem** 36 strategeemist on "kära idas, ründa läänes".

Kõrvalepeibutamine. Valemanööver. Petekas. 

## I 6. (6.) Kära idas, ründa läänes

聲東擊西 (*Shēng dōng jí xī*) Vastandus ida ja lääs: siin ... , seal ...; nii ja naa; sinna ja siia. Shēng-dōng jí-xī: käratseda idas ja lüüa läänes (sooritada valemanööver, teha pettekäik, viia eksitusse).

## Põhimõtte selgitus
:*Vaenlase vaim ja ta sõdurite read on segi.*
:*See on soodus hetk ootamatuks rünnakuks.*

Lahingus annab üllatuselement ülekaaluka eelise. Isegi kui ollakse vaenlasega vastamisi, võib siiski kasutada üllatust, rünnates seal, kus ta seda kõige vähem ootab. Selleks tuleb vaenlase peas luua ootus, kasutades teesklust.

Vaenlane tuleb panna koondama oma jõud ühte kohta, ning siis tuleb rünnata teises kohas, mida kaitstakse nõrgalt. 

Näilise rünnakuga viiakse vaenlane selleni, et ta tugevdab oma vägesid mujal ning vähendab oma ressursse seal, kus tegelikult rünnatakse. 

Seotud 37. võimuseadusega: korralda haaravaid etendusi.

## Tsitaat [[Muutuste raamat]]ust
: *All - Maa, ülal - Järv.*

Kuusjoones 45. *Cui* (*Kogunemine, taasühendamine*) sisalduv ütlus heksagrammi kolmjoonte kohta.

## Näiteid
Kui Napoleon planeeris 1798. aasta sõjaretke Egiptusse, tuli inglastele sisendada, et nad kavatsevad oma mereväega hoopis Iirimaa vallutada. Seetõttu sulges admiral Nelson oma jõududega Gibraltari väina. See oli Napoleonile sobiv hetk viia oma väed kiiresti Egiptusse.  

Mustkunstnike ja varaste üks olulisemaid leivateenimisvõtteid. Efektse tähelepanu haarava tegevusega kaasneb soovitud tulemuse tagav manööver mujal. Üks koperdab ohvrile "kogemata" otsa ja teine tõmbab tasa ta taskust midagi ära. 

1972. aastal sõi male maailmameistri tiitli pärast mänginud Bobby Fisher Reikjavíkis Boriss Spasski närvid oma tujude, viivituste ja veidra mänguviisiga ära. Venelane, kes arvas, et tuli malet mängima, ei saanud enam üldse aru, mis toimub. Ja siis tegi Bobby kiirelt ka malelaual ära. Ajakirjanduses kujutati toimunut lausa ühe külma sõja lahinguna.

## Viited

## Välislingid
* English and French translation of the Thirty-Six Stratagems 6. http://wengu.tartarie.com/wg/wengu.php?l=36ji&no=6
Safiir-paradiisilind

**Safiir-paradiisilind** (*Ptiloris magnificus*) on linnuliik paradiisilindlaste sugukonnast. 

Elab tasandike vihmametsades Uus-Guineas ja Austraalia kirdenurgas. Toitub peamiselt puuviljadest ja lülijalgsetest.

Safiir-paradiisilind on kantud CITESi liikide II kategooria nimekirja.
Sini-paradiisilind

**Sini-paradiisilind** (*Paradisaea rudolphi*) on linnuliik paradiisilindlaste sugukonnast. 

Elab Uus-Guinea kaguosa mägimetsades, kus on haruldane.

Sini-paradiisilind on kantud CITESi liikide II kategooria nimekirja.
Talbsaba-paradiisilind

**Talbsaba-paradiisilind** (*Astrapia stephaniae*) on linnuliik paradiisilindlaste sugukonnast. 

Pikkus on umbes 37 cm. Elab Paapua Uus-Guinea kesk- ja idaosa mägimetsades.

Talbsaba-paradiisilind on kantud CITESi liikide II kategooria nimekirja.
Verise jõe lahing

**Verise jõe lahing** (afrikaani *Slag van Bloedrivier*; suulu *iMpi yaseNcome*) on 16. detsembril 1838 peetud lahing Lõuna-Aafrikas suulude ja voortrekkerite (buurid, kes olid teinud suure rännaku (afrikaani *Groot Trek*) brittide valitsetavalt Kapimaalt mustade alale Transvaali) vahel. 

Lahing peeti praeguse KwaZulu-Natali alale jääva Ncome jõe ääres, kus arvatavalt 10 kuni 15 tuhandeline suulude vägi ründas 470 voortrekkerit. Andries Pretoriuse juhtimisel võidelnud voortekkeritel oli aga suur ülekaal parema relvastuse tõttu, nad tapsid umbes 3000 suulut ning verest punaseks muutunud jõge hakati kutsuma veriseks jõeks. Selle lahingu tulemusena kaotas suulude kuningas Dingaan suuresti oma mõju ja voortrekkerid jäidki elama Natali.
Tanu-paradiisilind

**Tanu-paradiisilind** (*Parotia carolae*) on linnuliik paradiisilindlaste sugukonnast. 

Ta elab Uus-Guinea keskosa mägimetsades. 

Lind toitub peamiselt puuviljadest ja lülijalgsetest.

Tanu-paradiisilind on kantud CITES liikide II kategooria nimekirja.
Vandelnokk-paradiisilind

**Vandelnokk-paradiisilind** (*Drepanornis bruijnii*) on linnuliik paradiisilindlaste sugukonnast. 

Pikkus on umbes 35 cm. Elab Uus-Guinea loodeosa tasandike vihmametsades. Toitub peamiselt puuviljadest ja lülijalgsetest.

Vandelnokk-paradiisilind on kantud CITESi liikide II kategooria nimekirja.
Ilmar Reepalu

**Ilmar Reepalu** (sündinud 11. oktoobril 1943 Nõval) on eestlasest Rootsi poliitik ja kauaaegne Malmö linnapea (1994–2013).

1944. aasta augustis põgenes tema pere koos vähem kui aastase Ilmariga lahtises paadis neutraalsesse Rootsi. Rootsi ühe idapoolsema, Svenska Högarna saarestiku lähedal läks paat ümber, kuid Rootsi rannavalve laev päästis perekonna. Algul paigutati pere Motala valda põgenikelaagrisse, hiljem asusid nad elama Motalasse, kus Ilmar üles kasvaski.

Poliitikaga hakkas Reepalu tegelema juba 1958. aastal, kui ta gümnaasiumiõpilasena ühines Rootsi Sotsiaaldemokraatliku Partei noorteühenduse kohaliku haruga. Pärast ajateenistuse läbimist Rootsi rannavalve eriüksuses sukeldujana asus ta õppima Göteborgi Chalmersi Tehnikaülikooli, kus ta sai 1968. aastal kraadi tsiviilehituse alal ja lõpetas kooli 1970. aastal arhitektina. Sel ajal seisnes tema poliitiline tegevus võitluses lammutuskavade vastu Göteborgi ajaloolise väärtusega Haga linnaosas.

Aastatel 1970–1973 töötas Reepalu ehituskonsultatsioonifirmas VBB. Alates 1973. aastast töötas ta Malmös linnaplaneerijana, välja arvatud 1977–1979, mil ta juhtis Boråsi linnaplaneerimisosakonda. Reepalu sõnul ei tahtnud ta algul oma linnaplaneerijatööd ühendada poliitiliste kohustustega ning kui Malmö toonane linnapea Nils Yngvesson pakkus 1973. aastal talle kohta Malmö linnaplaneerimiskomisjonis sotsiaaldemokraatide esindajana, siis Reepalu keeldus.

1984. aastal sai ta esimese poliitilise ametikoha tervishoiunõukogu asendusliikmena. 1985. aastal sai ta munitsipaalkomitee ehk linnavalitsuse liikmeks ja 1993. aastal valiti ta munitsipaalkomitee esimeheks ehk linnapeaks.

2010. aastal sattus Reepalu sionismi kritiseerimise tõttu konflikti Malmö juudikogukonnaga.

Veebruaris 2013 teatas ta, et lahkub 1. juulil linnapea ametist, et koos perega rohkem aega veeta.

## Viited

## Välislingid
* Mariliis Lilover. Homses Ekspressis: Usutlus Malmö eestlasest linnapea, ründesukelduja Ilmar Reepaluga. Eesti Ekspress, 21. märts 2012
* Malmö kauaaegne linnapea Ilmar Reepalu: inimesed tulevad ja tänavad mind linnale tehtu eest ERR, 27. aprill 2016
Aleksander Ludwig Baumann

**Aleksander Ludwig Baumann** (2. juuli/13. juuli 1799 Kiiu – 18. september/30. september 1844 Karuse) oli Eesti vaimulik.

Ta õppis Tallinna kreiskoolis ja aastatel 1813–1820 Tallinna gümnaasiumis. Tartu ülikooli usuteaduskonnas õppis ta aastatel 1820–1823. Oli seejärel koduõpetajaks Eestimaal. Aastal 1827 immatrikuleerus Berliini ülikooli. Tegi 30. oktoobril/11. novembril 1828 konsistooriumi juures pastorieksami. Ordineeriti 3. veebruaril/15. veebruaril 1835 õpetajaks.

Oli aastatel 1835–1844 Karuse Margareeta koguduse õpetaja.

Baumann asutas aastal 1842 Karusel pastoraadi raamatukogu, millest kirjutas tema ametijärglane Friedrich Wilhelm Anton Hasselblatt.

## Viited
Porto (täpsustus)

**[[Porto]]** on Portugali suuruselt teine linn.

*FC Porto on selle linna jalgpalliklubi.

*Porto (Itaalia), oli Rooma peamine sadam enam kui 500 aasta vältel, praegu kuulub administratiivselt Rooma kommuuni Ostia linna
Isa (täpsustus)

***[[Isa]]** on meessoost lapsevanem

*Isa (Jaapan), linn Jaapanis Kagoshima prefektuuris
*isa (religioon), mõiste religioonist
*‘Īsā (islam), Jeesuse nime vaste araabia keeles عيسى
*Isa (naisenimi)
*Isa (telefilm), režissöör Mart Kivastiku 1988. aasta telemängufilm

**ISA** tähendab järgmist:
***[[Iisraeli kosmoseagentuur]]**
***[[ISA (sõjandus)|ISA]]**
***[[ISA siin]]** ehk harustandard-arhitektuuri siin
***[[Rahvusvaheline Sotsioloogiaassotsiatsioon]]** (International Sociological Association)
***[[Rahvusvaheline standardatmosfäär]]** (International Standard Atmosphere)
***[[Rahvusvaheline Surfiliit]]** (International Surfing Association)
* ISA (International Society of Arboriculture)
Kondensatsioonituum

**Kondensatsioonituum** on atmosfääris vedeliku või tahke keha (nt tolmu) väike osake, mille pinnale kondenseerub veeaur väikeste veetilkade või jääkristallide kujul. Selle tulemusel võivad kujuneda pilved.

## Viited
Bergamotipuu

**Bergamotipuu** *(Citrus bergamia)* on igihaljas puu ruudiliste sugukonnast tsitruse perekonnast.

## Välimus

Bergamotipuu on 3–9 meetri kõrgune. Puu on sirge tüvega ja kompaktse võraga. Noorte okste koor roheline, vanematel okstel pruun. Okstel 2,5–8 cm pikkused ogad.

Igihaljad vahelduvad lehed on ovaalsed, pealt tumerohelised, alt kahvaturohelised, alumisel küljel näärmetäppidega.

Hästilõhnavad õied puhkevad üksikult või mitmekaupa lehtede kaenlast. 3,75 cm laiad, valged, kitsad, teineteisest eemal asuvad 5 kroonlehte ümbritsevad 24 tolmukast koosnevat tolmukkonda. 5–12% õitest on isasõied.

Viljad on rohekad kuni kollakad. Nii nagu teistelgi tsitrustel, on ka bergamoti vili pomerantsvili ehk hesperiid, botaaniliselt mari. Bergamott sarnaneb sidruniga, kuid on pirnikujuline, sageli väikese näsaga. Viljaliha on kibehapu maitsega.

## Päritolu
Bergamotipuu on hapu laimipuu ja pomerantsipuu hübriid.
John Higgins

**John Higgins** (sündinud 18. mail 1975 Wishawis Šotimaal) on šoti elukutseline snuukrimängija.

Ta on tulnud maailmameistriks neli korda: aastatel 1998 (finaalivastane Ken Doherty), 2007 (Mark Selby), 2009 (Shaun Murphy) ja 2011 (Judd Trump).

2011. aasta maailmameistrivõistluste finaali 21-aastase Judd Trumpi vastu on peetud üheks paremaks ja meeldejäävamaks finaaliks alates 1994. aastast (Stephen Hendry – Jimmy White 18:17). Higgins võitis mängu 18:15. Pärast mängu lõppu nimetas ta Juddi paremaks mängijaks.

Maksimumbreigi (147) on ta saavutanud 13 korda.

2024. aasta aprilli seisuga on ta teeninud 9,7 miljonit naela.

## Viited

## Välislingid
* John Higgins *World Snooker Tour*

* John Higgins *Snooker.org*
* John Higgins *SnookerInfo*
Kaare tänav

*Kaare tänav on tänav Abja-Paluojal
*Kaare tänav on tänav Antslas
*Kaare tänav on tänav Aseri alevikus Viru-Nigula vallas
*Kaare tänav on tänav Halliste alevikus Mulgi vallas
*Kaare tänav on tänav Iisaku alevikus Alutaguse vallas
*Kaare tänav on tänav Jõhvis
*Kaare tänav on tänav Kaiu alevikus Rapla vallas
*Kaare tänav on tänav Karksi külas Mulgi vallas
*Kaare tänav on tänav Karksi-Nuias
*Kaare tänav on tänav Keilas
*Kaare tänav on tänav Kiviõlis
*Kaare tänav on tänav Kopli külas Rae vallas
*Kaare tänav on tänav Klooga alevikus Lääne-Harju vallas
*Kaare tänav on tänav Kohtla-Järvel Ahtme linnaosas
*Kaare tänav on tänav Kohtla-Nõmme alevis Toila vallas
*Kaare tänav on tänav Kuressaares
*Kaare tänav on tänav Kärdlas
*Kaare tänav on tänav Laekvere alevikus Vinni vallas
*Kaare tänav on tänav Luige alevikus Kiili vallas
*Kaare tänav on tänav Halliste alevikus Mulgi vallas
*Kaare tänav on tänav Narvas
*Kaare tänav on tänav Nõo alevikus Nõo vallas
*Kaare tänav on tänav Põltsamaal
*Kaare tänav on tänav Räpinas
*Kaare tänav on tänav Savala külas Lüganuse vallas
*Kaare tänav on tänav Sulupere külas Rapla vallas
*Kaare tänav on tänav Sõmeru alevikus Rakvere vallas
*Kaare tänav on tänav Tallinnas Nõmme linnaosas Nõmme asumis
*Kaare tänav on tänav Tartus Tammelinnas
*Kaare tänav on tänav Torma alevikus Jõgeva vallas
*Kaare tänav on tänav Türil
*Kaare tänav on tänav Uniküla külas Lüganuse vallas
*Kaare tänav on tänav Uuemõisa alevikus Haapsalu linnas
*Kaare tänav on tänav Valjala alevikus Saaremaa vallas
*Kaare tänav on tänav Vastse-Kuuste alevikus Põlva vallas
*Kaare tänav on tänav Viljandis
*Kaare tänav on tänav Virtsu alevikus Lääneranna vallas
*Kaare tänav on tänav Võiste alevikus Häädemeeste vallas
*Kaare tänav on tänav Võrus
*Kaare tänav on tänav Äksi alevikus Tartu vallas
*Kaare tänav on tänav Ülde külas Põhja-Sakala vallas

## Vaata ka
* Suur-Kaare tänav on tänav Paides
* Põhja-Kaare tänav on tänav Põltsamaal
* Suur-Kaare tänav on tänav Tammiste külas Tori vallas
* Kesk-Kaare tänav on tänav Viljandis
* Suur-Kaare tänav on tänav Viljandis
* Väike-Kaare tänav on tänav Viljandis
* Kaare põik
* Kaare tee
Västriku tänav (Tartu)

**Västriku tänav** on tänav Tartus Tammelinnas.

Tänav ühendab Suurt kaart Kungla tänavaga ja on 455 m pikkune. 

Tänava risttänavateks on Tammekuru tänav ja Rästa tänav.
Kungla tänav (Tartu)

**Kungla tänav** on kaarekujuline tänav Tartus Tammelinnas.

Tänav algab Elva tänavalt, ristub Tamme puiestee, Väike kaare, Kesk kaare ja Västriku tänavaga ning lõpeb Suur kaare tänaval.

Tänava pikkus on 1150 m.

Kungla tänava ääres asuvad Tamme staadion ja Tamme erakliinik.

Tänav sai nime Tartu linnavolikogu otsusega 24. septembrist 1923.
Kungla tänav

**Kungla tänav** on mitmes Eesti asulas.
*Kungla tänav Jõhvi linnas
*Kungla tänav Kunda linnas
*Kungla tänav Kuressaare linnas
*Kungla tänav Narva-Jõesuu linnas 
*Kungla tänav Põltsamaa linnas	 
*Kungla tänav Rakvere linnas
*Kungla tänav Tallinna linnas
*Kungla tänav Tamsalu linnas
*Kungla tänav Tartu linnas
*Kungla tänav Tõrva linnas
*Kungla tänav Türi linnas
*Kungla tänav Valga linnas
*Kungla tänav Viljandi linnas
*Kungla tänav Ülde k (Suure-Jaani vald)
*Kungla tänav on **[[Varbola tänav]]a** endine nimi.

## Vaata ka
*Kungla tee
Kaare tänav (Tartu)

**Kaare tänav** on väike kaarekujuline tänav Tartus Tammelinnas.

Kaare tänav ühendab Tammekuru tänavat Kesk kaare tänavaga.

Tänava pikkus on 225 meetrit. Rajati 1954.aastal, siis oli nimi Kandle tänav.

## Vaata ka
*Kaare tee
*Suur kaar
*Kesk kaar
*Väike kaar
Tammekuru tänav

**Tammekuru tänav** on tänav Tartus Tammelinnas.

Tänav algab Suur kaare tänavalt ja lõpeb Väike kaare tänaval.

Tänava pikkus on 585 meetrit.

Tammekuru tänava risttänavaiks on Tammekuru põik, Västriku tänav, Kesk kaar ja Kaare tänav.
Västriku tänav

**Västriku tänav** on mitmes Eesti asulas.
*Västriku tänav Paikuse alevikus
***[[Västriku tänav (Rakvere)|Västriku tänav]]** Rakvere linnas
***[[Västriku tänav (Tallinn)|Västriku tänav]]** on tänav Tallinnas.
***[[Västriku tänav (Tartu)|Västriku tänav]]** on tänav Tartus.

## Vaata ka
* Västrik
Jakov Fak

**Jakov Fak** (sündinud 1. augustil 1987 Rijekas) on horvaadi päritolu Sloveenia laskesuusataja. 2010. aasta sügiseni esindas ta Horvaatiat ja võitis 2010. aasta taliolümpiamängudel Vancouveris 10 km sprindis pronksmedali. Ta kandis Horvaatia lippu olümpiamängude avatseremoonial.

2009. aasta laskesuusatamise maailmameistrivõistlustel tuli ta 20 km eraldistardiga sõidus kolmandale kohale. Kolm aastat hiljem võitis Fak Ruhpoldingus maailmameistrivõistlustel kuldmedali 20 km distantsil. Segateatesõidus kuulus Fak esimesena finišijoone ületanud Sloveenia võistkonda, kuid kuna tehnilistel põhjustel ei töötanud kolmandas tiirus Norra märklaud korralikult, anti kuld Norrale ja hõbe Sloveenia võistkonnale. 2013. aasta maailmameistrivõistlustel Nové Městos pälvis Fak sprindis pronksmedali.

### Viited
Ernst Hofmann

**Ernst Reinhold Hofmann** (ka *von Hofmann* ja **Hoffmann**; 20. jaanuar 1801 Paistu kirikumõis – 4. juuni 1871 Tartu) oli baltisaksa geoloog ja mineraloog.

## Elukäik

Hofmann õppis aastatel 1819–1824 Tartu ülikoolis, esialgu arstiteadust ja hiljem Moritz von Engelhardti mõjutusel geoloogiat. Aastatel 1824–1826 võttis ta osa Otto von Kotzebue ümbermaailmareisist. Naasnud Tartusse, sai ta 1827. aastal kandidaadikraadi. Järgmistel aastatel uuris Hofmann Vene rahandusministeeriumi teenistuses koos Gregor von Helmerseniga Uuralite lõunaosa geoloogilist ehitust. 1829. aastal saatsid nad Alexander von Humboldti tema Venemaa-reisil ning viimase soovitusel läks Hofmann ühes Helmerseniga Berliini õppima. 1832. aastal sai ta Jena ülikoolis doktorikraadi.

1833. aastal asus ta Tartu ülikoolis õppejõuna asendama Engelhardti, aastatel 1835–1837 oli ta seal eradotsent. Omandanud 1837. aastal Tartus magistrikraadi, sai tast Kiievi ülikooli erakorraline ja 1839. aastal korraline mineraloogiaprofessor. Aastast 1845 oli ta Peterburi ülikooli professor. Ühtlasi oli ta mäeinstituudi õppejõud ning 1844. aastast mäeinseneride korpuse polkovnik ja 1869. aastast kindralleitnant. Tervise halvenemise tõttu pani ta 1863. aastal maha nii professoritöö ülikoolis kui ka õppejõukoha mäeinstituudis. 1870. aastal tõi Hofmann suurema osa oma elamisest Peterburist Tartusse, kus ta aasta hiljem suri.

## Uurimisreisid
Kui Hoffmann pärast ülikooli lõpetamist Uuralite lõunaosa uuris, leidis ta koos Helmerseniga muu hulgas rikkalikku kullaliiva leiukoha ja nivelleeris Uurali jõe Orenburgist suudmeni. 1843. aastal uuris ta Ida-Siberi kullaleiukohti, sealjuures Krasnojarski ümbruses Jenissei orgu, nüüdsele Stolbõ looduskaitsealale jäävaid sambakujulisi kaljusid ja Angara jõe äärseid kullaleiukohti. Sealt reisis ta Sajaanidesse, mida arvatavalt esimese geoloogina uuris, kuigi põgusalt. 1844. aastal oli Hofmann uurimisreisil Põhja-Soomes. Aastatel 1847, 1848 ja 1850 reisis ta Põhja-Uuralis 60. laiuskraadist põhja pool ning määras esimesena seal kindlaks mäeahelike liigestuse, absoluutse kõrguse, geoloogilise ehituse ja osalt ka ulatuse. Samuti koostati neil ekspeditsioonidel geodeetilisel alusel Põhja-Uurali kaart. Lühematel uurimisreisidel Uuralis käis Hofmann ka aastatel 1853–1857.

## Isiklikku
Tema isa Karl Gottlob Hoffmann oli aastatel 1800–1814 Paistu Maarja koguduse õpetaja.

## Viited

## Välislingid
* Ernst Hofmann Eesti Looduseuurijate Seltsi e-teatmikus
Blake Edwards

**Blake Edwards** (sünninimi William Blake Crump; 26. juuli 1922 Tulsa – 15. detsember 2010 Santa Monica) oli USA stsenarist, filmiprodutsent ja režissöör.

Blake Edwards on lavastanud mängufilmid "Hommikueine Tiffany juures" (1961), "Suur võidusõit" (1965), "Pimekohting" (1987) jpt. Aastail 1963–1993 valmis tal komöödiafilmide sarja "Roosa panter" kaheksa filmi (näiteks "Lask pimeduses" (1964)).

Aastail 1953–1967 oli Blake Edwards abielus Patricia Walkeriga, kellega tal on tütar Jennifer Edwards ja poeg Geoffrey Edwards. 

1969. aastast oli ta abielus filminäitleja Julie Andrewsiga, kellega tutvus filmi "Kallis Lily" filmivõtetel.

## Tunnustus
*2004 – Academy Honorary Award

## Välislingid
*
9. strategeem

**9. strategeem** 36 strategeemist on "jälgi põlengut üle jõe ".

Mittevahelesekkumise (segamise) poliitika. Neutraliteet. Pausi pidamine. Äraootamine. (Ka tasakaalupoliitika.)

## II 3. (9.) Jälgi põlengut üle jõe

隔岸觀火 (*Gé àn guān huǒ*) *Gé àn*: vastaskallas. *Gé-àn guān-huǒ*: vastaskaldalt jälgida tuld (*kuj.* hoiduda hättasattunu aitamisest, mitte tulla appi, jääda võõra õnnetuse suhtes osavõtmatuks).

Teiseks pealkirjaks on "Jälgi mäelt tiigrite tüli."

## Põhimõtte selgitus
:*Las vaenlase leeris kasvab tüli ja areneb vääramatult mäss.* 
:*On vaja sest hoiduda kaugele ja oodata kuni saabub krahh.*
:*Vastastikused hõõrumised ja kõverpilgud, täis vihkamist,*
:*on kindel märk sellest, et vaenlane hukutab end ise.*

Oma aktsioonide ärajätmine, kuni olukord on kujunenud meie kasuks. Sealjuures tõkestada vaenlase iga aktsiooni, mis annaks talle eelise. 

Viivita võitlusväljale astumisega, kuni teised on omavahel võideldes end välja kurnanud. Siis mine täie jõuga peale ja korja tükid kokku.

Vastab hiina vanasõnale: "Kui kormoran heitleb austriga, osutub võitjaks kalamees."

## Tsitaat [[Muutuste raamat]]ust
:*Kuulekus (alistumine) viib liikumisele.*
 
Fraas pärineb kuusjoone 16. *Yu* (*Ind*) kommentaarist, mis viitab selle kolmjoontele. All (alguses) on passiivsust ja alistuvust väljendav Maa kolmjoon, ülal (lõpus) on jõulist liikumist väljendav Kõue kolmjoon.

## Näiteid

Väepealik Bjan kutsus nõuniku hulkuma. Võimaluse korral ka jahti pidama. Sattusid pühvlit õgiva tiigripaari peale. Bjan haaras mõõga, et rünnata. Kaaslane peatas ja soovitas oodata. Oodata ahnuse tüli... Peitsid end kivi taha, vaatasid pealt ja ootasid. Söönud tiigrid läksid omavahel tülli. Vanem murdis noorema. Bjan saatis ka tema teise ilma. Võtsid neilt nahad maha. Teise naha andis nõunikule hea nõu eest. (Hiina hieroglüüf  *[[49. kuusjoon|nahk]]* tähendab ka nahavahetust, revolutsiooni ja võimupööret.)

Anglo-ameerika tasakaalupoliitika. Alguses kasutas seda Suurbritannia suhtes Mandri-Euroopaga. Hiljem aitas see kaasa USA iseseisvumisele . Kasutades ära Prantsuse ja Suurbritannia koloniaalsõja järgset suurt omavahelist vastuseisu kujunes Ameerika Iseseisvussõda väikses mõõdus lausa maailmasõjaks.  Järgmine suurem, ka  anglo-ameerika tasakaalupoliitika seotud, sellelaadne sõda oli juba II maailmasõda. Selle eelduseks oli mandri Euroopas kaasaaitamine polaarsuse sünnile ja kasvule, ning Saksamaa ja NSVLiidu, kui kahe erineva sotsialismivormi, omavahelise liidu vältida suutmine.

## Viited

## Välislingid
* English and French translation of the Thirty-Six Stratagems 9. http://wengu.tartarie.com/wg/wengu.php?l=36ji&no=9
Lõkketule tänav

**Lõkketule tänav** on tänav Tartus Ihastes.

Tänav algab Kraavikalda tänavalt, ristub Arukase tänava, Põhjatamme puiestee, Elulõnga, Kiigemäe, Kasesalu, Koidutähe, Kesakanni, Hipodroomi, Kodukolde tänava ja Ranna puiesteega ning lõpeb linna piiril, kust kulgeb edasi Veibri teena väljaspool linna Veibri külas.  

Tänav on 1050 m pikk.
Männimetsa tee (Tartu)

**Männimetsa tee** on tänav Tartus Ihastes.

Tänav algab Hipodroomi tänavalt ning lõpeb Hipodroomi tänaval. Tänav on 1760 meetrit pikk.
10. strategeem

**10. strategeem** 36 strategeemist on "peida nuga naeratusse ".

Kahepalgelisus. Kahenäoline Jaanus. Valvsuse uinutamine. Juuditi suudlus ja Juuda suudlus.

## II 4. (10.) Peida nuga naeratusse

笑裏藏刀 (*Xiào lǐ cáng dāo*)

## Põhimõtte selgitus
:*Taotle vastase usaldust ja sisenda talle rahu;*
:*seejärel teosta oma varjatud plaanid.*
:*Valmistanult kõik ette nagu kohane,* 
:*tungi kõhklemata kallale, andmata talle aega toibuda.*

Uinuta sõbralikkusega vaenlase valvsus ja tekita tas kindlus, et teda nõrkuse hetkel rünnata. Veetle vaenlast ja võida meelitustega tema poolehoid. Kui oled võitnud ta usalduse, ründa teda salaja.

"Sunzi" (10.): "Kui vaenlane räägib leplikult (talitsetult), kuid samas viib läbi ettevalmistusi, siis järgneb rünnak. Kui vaenlane räägib verejanuliselt ja väljakutsuvalt ning ta väed tõttavad ettepoole, siis hakkab ta  taganema. Kui vaenlane kahju kandmata pakub rahu sõlmimist, siis on tal salaplaan."

## Tsitaat [[Muutuste raamat]]ust
:*Sisemiselt kange, väliselt pehme.*

Sellega määratletakse kuusjoont 29. *Xi Kan* (*Vesi*). Vihje Vee kolmjoone ehitusele, milles on Yang joon kahe Yin joone vahel. 

## Näiteid

1979. lõpus toimunud Nõukogude Liidu invasioonile Afganistani eelnes poliitiline ja diplomaatiline manööver, mis oli järsu sõjategevuse ettevalmistamise eeltingimuseks. Aasta vältel kujutasid Nõukogude Liidu esindajad "rahulikku koostööd", pakkudes nn majanduslikku abi, valmistades ette sõjaväelisi spetsialiste ja saates sõjalisi nõunike. Nii saadi tasapisi  kätte  kontroll Afganistani armee üle ja loodi eeldused Afganistani okupeerimiseks.
 
Vietnam rääkis enne rünnakut Kambodžale "piirkondlikust koostööst".  Peng Di poolne Vietnami poliitika analüüs  1979. 16. augusti  "Renmi ribao’s" kandis pealkirja: "Naeratuste diplomaatia – naeratuste taga on peidus pistoda".

Üks esimesi strategeemi praeguse nimetusi sõnastusi pärineb kuulsa Tangi ajastu luuletaja Bo Ju (772-846) poolsest Li Yifu (614-666) iseloomustusest. Luuletuses "Tian ke duo" ("Taevas on tunnetatav") kirjutas ta, et Li Yifu taolised tüüpid "varjavad naeratuse taga pistoda, millega tapavad inimesi."

## Viited

## Välislingid
* English and French translation of the Thirty-Six Stratagems 10. http://wengu.tartarie.com/wg/wengu.php?l=36ji&no=10
Pallase puiestee

**Pallase puiestee** on tänav Tartus Ihastes.

Tänav on üks omapärasemaid, kuna kulgeb ringiga tagasi sinna, kus ta algab – Nõlvaku tänava ja Lammi tänava ristmikule, olles seejures umbes 2050 m pikk.
Ühikarotid (album)

**"Ühikarotid"** on Eesti samanimelise seriaali muusikaline album, mis anti välja 2010. aastal.

## Lugude nimekiri

## Vaata ka
* Ühikarotid

## Artikleid
* Marko Tiidelepp. Muusika: Uus plaat: "Ühikarotid. Lastekas
* Ilmus ülipopi telesarja "Ühikarotid" soundtrack. CDonline; muusika ja muusikauudised, 29. november 2010
* Ivika Laanet. Penrose murdis ennast "Ühikarottide" plaadile. Saarte Hääl, 30. november 2010

## Välislingid
* "Ühikarotid" soundtrack. foorum Rada7
8. strategeem

**8. strategeem** 36 strategeemist on "salaja Chencangi tungimine".

Normaalusese (tavalisuse) strategeem. Tõelise suuna varjamine tavategevustega. Ringtee võte. Ees varitegevus, taga löök. 
 
## II 2. (8.) Parandades sillakesi, tungi sala Chencangi

暗渡陳倉 (*Àn dù Chén cāng*) Àn-dù Chén-cāng: salaja ületada Chén-cāngi mägi (astuda salajasse sidemesse, salajane leping). 
: Mõnikord ka 8 hieroglüüfi: "Taastades  nähtavalt (laval) puust sildu tungida sala Chencangi."

Ebatavalise kavatsuse varjamine tavalise, süütu tegevuse taha. Liikumissuuna varjamine.

## Põhimõtte selgitus
:*Algul ilmuta pealetungivaid tegevusi.*
:*Kui vaenlane, olles kindel oma üleolekus,*
:*ei tee midagi vastuseks, kasu ära ta passiivsust.*
 
Peta vaenlast nähtava lähenemisega, mis võtab väga palju aega, ning üllata teda, minnes lühemat teed ja hiilides tema külje alla. Vaenlane keskendub peibutusele ega märka sinu ligihiilimist.

Sun Wu ("Sunzi" 5.5.) järgi tuleb sõjas tavatuid tegevusi (manöövreid) varjata olukorrale vastavate tavaliste (normaalsete) tegevustega. Ilma neid ette võtmata ei saa tavatutes ettevõtmistes edu saavutada. Alguses vastase vastuvõtt regulaarse tegevusega, siis võitmine ebaregulaarse tegevusega.  
  
Taktika on "Kära idas, ründa läänes" laiendus. Valeinformatsiooni levitamise asemel kasutatakse vaenlase tähelepanu tõmbamiseks füüsilisi peibutamise vahendeid, et suurendada vaenlase kindlust info õigsuses. Need peibutised peavad olema vaenlasele hõlpsasti nähtavad, et ta neile kindlasti tähelepanu pööraks. Samas peavad peibutised tõesti tegema seda, mida teeseldakse, et mitte tekitada vaenlases kahtlust.

## Tsitaat [[Muutuste raamat]]ust
*Kerge liikumine (Kõu) - ja kolmjoon Tuul.*

Kuusjoones 42. *Yi* (*Kasv, kasu*) tekstis sisalduv ütlus selle kolmjoonte kohta.

## Näiteid
Hani dünastia rajaja Liu Bang taganes Chu-Hani sõja ajal Sichuani, et valmistuda vastasseisuks Xiang Yu'ga. Kui ta oli täiesti valmis, laskis ta vaevaga parandada põlenud puuteed üle mägede, mille ta oli varem hävitanud. See tekitas vaenlastel kindluse, et tööd võtavad veel aastaid. Samal ajal saatis ta salaja oma väed Guanzhongi poole läbi väikese Chencangi linna. Liu Bang lõi üllatatud vaenlast; see viiski lõpuks Hani dünastia rajamiseni.
  
## Viited

## Välislingid
* English and French translation of the Thirty-Six Stratagems 8. http://wengu.tartarie.com/wg/wengu.php?l=36ji&no=8
12. strategeem

**12. strategeem** 36 strategeemist on "pane pihta laokil lammas ".

Kairose strategeem. Mis ripakil see ära. "Negentroopia kasvu seadus."
Fortuuna. Tähetund.

## II 6. (12.) Pane pihta laokil lammas

順手牽羊 (*Shùn shǒu qiān yáng*) *Shùn-shǒu qiān-yáng*: möödaminnes viia ära lammas (*kuj.* virutada ilma jõukuluta ära midagi võõrast). *Shùnshǒu*:  soodus, edukas; käepärane, mugav; möödaminnes, juhuse korral, samas ka.

Kasutada juhust. Saavutada vähesega maksimum.

## Põhimõtte selgitus
:*Väikseimadki nõrkused tuleb ära kasutada.*  *"väike yin - väike yang"*
:*Väiksematki kasu võimalust ei tohi käest lasta.*
:*Vastase väike nõrkus on minu väike eelis.*

Kui suur vägi liigub tekkib ta asetuses palju nõrku kohti. Sidumata end avaliku võitlusega tuleb neist nõrkustest saada kasu. Oma kavasid teoks tehes ole paindlik ning kasuta ära iga avanev juhus. 
"Mis ripakil, see ära."

## Tsitaat [[Muutuste raamat]]ust
Puudub. Seostatakse selgituse teksti läbi 55. *Feng* (Küllus) ja 48.*Jing* (Kaev) kuusjoonega.

## Näiteid

## Viited

## Välislingid
* English and French translation of the Thirty-Six Stratagems 12. http://wengu.tartarie.com/wg/wengu.php?l=36ji&no=12
Villem Ormissoni tänav

**Villem Ormissoni tänav** on tänav Tartus Ihaste linnaosas.

Tänav algab Põhjatamme puiesteelt, ristub P. Areni ja N. Triigi tänavaga.

Tänav on ligikaudu 300 meetri pikkune.

Tänav on nimetatud eesti kunstniku Villem Ormissoni järgi.
Glassii

**Glassii** on kindlusehitise (aga ka sõjalaeva, militaarsõiduki või üldse varje) kaldus osa, mis takistab ründaja pealetungi või aitab juhtida kõrvale ründaja laskekehasid.

Enamasti tuntakse glassiina lauget muldvalli, mis on kindlusvööndi kõige välimine ehitis (glassiivall) ning mida kaitsja poolt toetab kivist tugimüür (glassiivalli tugimüür). Selle taha on ka kergelt relvastatud kaitsjatel võimalik tõhusalt varjuda. Püsivama tarindina võib glassii olla kaetud ka kivide või betooniga, nii et moodustub kivivall.

Glassii on ka püstkaldne või püstjas sein (mida võib toetada palk-, punutis- vms tugistik) või kivist müür (glassiimüür). 

Glassiist kaitsja suhtes sissepoole jäävad üldjuhul varjatud tee, relvaplats jms vallikraavist väljapoole jäävad ehitised. Glassiist väljapoole jääv ala on esplanaad.
Osa 2

**"Osa 2"** on 2010. aastal välja antud album, kus Juhan Viidingu laule esitavad Jaagup Kreem, Tiit Kikas ja Taavi Langi.

Uue albumi esitluskontsert toimus 2010. aasta 3. novembril Tallinnas Eesti Nukuteatri *blackboxis*.

## Lugude nimekiri
# Mis meenub, kui ma mõtlen tolmust?
# Ma alles noor, kuid ühest-teisest väsind
# Fosformees
# Terveks suureks suveks valgeks jäingi
# Vaikelu
# Sügisöösel venna ukse taga
# Lühike
# Ha-ha-ha-ha
# Suvest sügisesse, mitte ainult mina
# 50-dad
# Ootamatu surm
# Üks korralik pere ei taha
# Pilt ja sõna
# Tallipoisi rahvalaul
# Klaperjaht
# Bajaaniga pidupoiss
# Ma tõusen purustades lage
# Jaapan on kaugel

## Esitajad
* Jaagup Kreem – laul, kitarr, sõna, suupill
* Taavi Langi – kitarr, bass
* Tiit Kikas – kõik ülejäänud pillid

## Kontserditurnee
Üle-eestiline kontserditurnee "Juhan Viidingu laulude õhtu OSA 2" toimus 2011. aastal 9.–23. veebruarini
* Rakvere teater – 9. veebruar 
* Haapsalu kultuurikeskus – 10. veebruar 
* Kuressaare Linnateater – 11. veebruar
* Võru kultuurimaja Kannel – 15. veebruar
* Paide kultuurimaja – 16. veebruar
* Tartu Athena keskus – 17. veebruar
* Ugala – 21. veebruar
* Karksi-Nuia kultuurikeskus – 23. veebruar

## Viited

## Artikleid
* Viiding ja poisid. vol.2. Diana Unt Photography blog
* Rando Tooming. Jaagup Kreem: Viidingu lugude esitamiseks veame pille järelkäruga. Õhtuleht, 11. detsember 2010
Eduardo Rodríguez

**Eduardo Rodríguez Veltzé** (sündinud 2. märtsil 1956 Cochabambas) on Boliivia poliitik.

Rodríguez on jurist ja tal on magistrikraad haldusjuhtimises, mille sai Harvardi ülikoolist.

9. juunist 2005 kuni 22. jaanuarini 2006 oli ta Boliivia president.

2005 toimusid Boliivias nädalaid rahvarahutused, mida juhtis Evo Morales. Lõpuks astus senine president Carlos Mesa ametist tagasi. Tema kohusetäitjaks pidanuks saama Boliivia parlamendi ülemkoja senati eesistuja Hormando Vaca Díez, ent temagi astus tagasi. Seejärel võinuks presidendiks saada parlamendi alamkoja eesistuja Mario Cossio, kuid temagi astus tagasi. Seetõttu sai presidendiks riigi seni tähtsuselt neljas mees olnud Eduardo Rodríguez, kes seni oli juhtinud riigi kohtuvõimu. Ta vannutati ametisse järgmisel päeval, 10. juunil koos Boliivia põhiseadusest tuleneva kohustusega korraldada ühe aasta jooksul erakorralised presidendivalimised.

Boliivia oli 1990. aastatel ostnud Hiinalt 30 teisaldatavat ja õlalt lastavat õhutõrjerelva HN-5. 2005. aastaks olid need vananenud ja Rodríguez andis käsu need maha kanda. Ta ütles, et ei teadnud, et see tähendab relvade üleandmist USA-le hävitamiseks. Enne ametisse astumist süüdistas Morales teda selles, et nende relvade üleandmine USA-le paneb riigi välismaise domineerimise alla. Selle eest anti Rodríguez 2006 riigireetmises süüdistatuna kohtu alla. Süüdimõistev otsus võimaldanuks Rodrígueze kuni 30 aastaks vangi mõista, aga lõpuks süüdistustest tema vastu loobuti.
Saint John's

**Saint John's** on Antigua ja Barbuda pealinn. Asub Antigua saare loodeosas. 

Elanike arv on umbes 31 000.

Linn rajati 1632. aastal.

Saint John'sis on riigi peamine sadam, mille kaudu eksporditakse peamiselt suhkrut, rummi ja puuvilla.

Linnas on 1845. aastal valminud barokkstiilis katedraal.
Pueblod

**Pueblod** (hispaania keeles *pueblo* – küla) on indiaani hõimude rühm Ameerika Ühendriikide edelaosas Arizona ja New Mexico poolkõrbealal.
Sri Jayewardenepura Kotte

**Sri Jayawardenepura Kotte** on Sri Lanka ametlik pealinn. 

Linn asub saare lääneranniku lähedal, riigi suurimast linnast Colombost vahetult idas. Linn on saanud nime president Junius Richard Jayawardene järgi.

Linnas asub alates 1982. aastast riigi parlament.

## Viited
Anuradhapura

**Anuradhapura** on linn Sri Lanka põhjaosas, Põhjakeskprovintsi halduskeskus. Asub 205 km Colombost põhja pool Malvathu jõe ääres.

Linn oli 5. sajandil eKr Sri Lankale saabunud singalite riigi pealinn.

Anuradhapura kuulub UNESCO maailmapärandi nimistusse, olles üks vanimaid pidevalt asustatud linnu maailmas.

Anuradhapura oli 1. aastatuhande keskpaiku theravaada budismi keskus. Suurkloostri (*Mahavihara*) juures asub püha viigipuu, mis pärimuse järgi on bodhipuu võrsest kasvama pandud. See on budistlike palverändurite sihtkohaks.
30. strategeem

**30. strategeem** 36 strategeemist on "saa eikellestki kellekski".

Käopoja strategeem. Karjerism.

## V 6. (30.) Tõuse külalisest peremeheks

反客為主 (*Fǎn kè wéi zhǔ*) *Fǎn-kè wéi-zhǔ*: muutuda külalisest isandaks (usurpeerida peremehe õigused; rikkuda kellegi suveräniteeti)

Hieroglüüfide paar *külaline-peremees* on polaarsete terminitena laialt levinud. Seda kohtab näiteks itzinismis, mantikas, meditsiinis, sõjakunstis ja filosoofias (objekt-subjekt).

"Tark talupoeg kummardab isanda ees ja laseb vaikselt peeru."

## Põhimõtte selgitus
: *Tunneta sissepääsu ja liigu edasi,*
: *kuni saad peremeheks.*

Kes on võimeline tegelema isanda asjadega suudab taotleda võimu ja saada isandaks. Võim pole saadaval, see võetakse. Kellest lugu ei peeta, sellele sellist võimalust isegi ei avane. Kes ei suuda rahulikult paigal püsida on juhuslik mööduja. Kes ei söanda ust avada, on eksinud kohaga. Kes ukseni ei jõua, see unustatakse.

Sammud külalisest isandaks:
#konkurents külalise koha pärast;
#sissepääsu otsimine;
#majja sisenemine;
#ette tõusmine; 
#isandaks muutumine; (valitsemise ülevõtmine)
#isandaks olemine (vana isanda taandumine).

Saada isandaks tähendab vaenlase vägede enda omadega ühendamist.
See on "järkjärguline" tõus võimule.

"Daodejing" LXIX: 
:*Sõjameestel tavaks öelda*
::*ma ei söanda olla peremees*
:::*parem olen külaline*
::*tolligi ei söanda peale tungida*
:::*parem terve jala taganen.*

Mt 20.27-28: 
:*... kes iganes teie seas tahab suureks saada, see olgu teie teenija;* 
:*ja kes iganes tahab olla kõige esimene, see olgu teie ori; ...*

"Sunzi"'s nimetatakse isandaks varem lahinguväljale jõudnut ja seetõttu asukoha valida saanut. Välisele lahinguväljale võib ta saabuda ka hiljem. Oluliseks on oskus näides külaline saavutada vastaspoole etteaimatav aktsioon, mis seob ta jõu kindla välise vormiga mida saab ära kasutada. "Vaenlane ei liigu, mina ei liigu. Vaenlane liigub, mina liigun enne teda."

## Tsitaat [[Muutuste raamat]]ust
:*Järkjärguline (astmeline) edasiliikumine.*

Kuusjoone 53. *Jian* (v*oolus, edusammud, teenima, täiustama*) nimi. Kuusjoones käsitletakse metshane pesa tegemist ja järglaste saamist. Kujundit rakendatakse nii naise mehelesaamise kui ka teenistuses edusammude tegemise kohta. Selle järgud on kirjas eelmises selgituses.     

## Näiteid
Vanas Jaapanis elas auväärt kendo meister, kes pani oma kolm parimat õpilast proovile. Ta tõi nad ükshaaval vana mägitempli lävele öeldes: „Templis ootab sind viimane katse mis sul tuleb läbida." Seal ootasid hämaras neli kaigastega samuraid. Esimene sai ennem kui ta silmad hämarusega harjusid oma nahatäie kätte ja kukkus läbi.Teine tajus ründajad ja suutis nad võita, kuid ometi luges meister ka selle läbikukkumiseks. Kolmas kuuldes pühakoja lävel asjast kummardas aupaklikult ja lausus: "Auväärne, vastavalt kommetele kõigepealt Teie, kõigepealt Teie kui meister ja vanem." See vastas: "Sa suli (võrukael) oled selgeks saanud kõik, mida mul õpetada on." (Jaapani rahvajutt.)

## Viited

## Välislingid
* English and French translation of the Thirty-Six Stratagems 30. http://wengu.tartarie.com/wg/wengu.php?l=36ji&no=30
659

**659. aasta**

## Sündmused
*Bütsantsi-Araabia sõjas sõlmis keiser Constans II kalifaadiga rahulepingu.

## Sündinud
*...

## Surnud
*Nivellesi Gertrude
658

**658. aasta**

## Sündmused
*Neustria kuningaks sai Clodowech II järel Chlothar III.
*Pärast Samo surma kadus arvatavasti ka tema valitsetav Samo riik. Väiksem osa sellest säilis Karantaania nime all.
*Bütsants andis tülikatele slaavlastele lõliku hoobi, millega saavutati ajutine rahu regioonis. 

## Sündinud
*...

## Surnud
*Samo, slaavi kuningas
656

**656. aasta**

## Sündmused
*Araabia kaliifiks sai ‘Alī ibn Abī Ţālib.
*Sigebert III järel sai Austraasia kuningaks Childebert Adopteeritu.
*...

## Sündinud
*...

## Surnud
*‘Uthmān ibn ‘Affān, araabia kaliif
655

**655. aasta**

## Sündmused
*654. aastal Martinus I tagandamise tõttu paavstiks saanud Eugenius I pälvib Martinuse surma järel Rooma vaimulikkonna tunnustuse
*Northumbria kuningas Oswiu võitis viimase mõjuka Inglismaal valitsenud paganliku kuninga, Mercia kuninga Penda, ning sai sellega oma võimu alla kogu Põhja- ja Kesk-Inglismaa.
*...

## Sündinud
*...

## Surnud
*Martinus I, paavst
Pulma-aastapäev

**Pulma-aastapäev** on iga aastal tähistatud pulma aastapäev, millel on tavaliselt oma nimetus, kombed ja traditsioonid. 

## Pulma-aastapäevade sümbolid riigiti
 

## Eestis
*1 aasta – vatipulm
*2 aastat – paberpulm
*3 aastat – nahapulm
*4 aastat – keraamikapulm
*5 aastat – puupulm
*6 aastat – suhkrupulm
*7 aastat – villapulm
*8 aastat – pronkspulm
*9 aastat – linapulm
*10 aastat – tinapulm
*15 aastat – kristallpulm
*20 aastat – portselanpulm
*25 aastat – hõbepulm
*30 aastat – pärlipulm
*35 aastat – korallpulm
*40 aastat – rubiinpulm
*45 aastat – safiirpulm
*50 aastat – kuldpulm
*55 aastat – smaragdpulm
*60 aastat – teemantpulm
*65 aastat – kroonijuveelipulm
*70 aastat – raudpulm
Objektiivsuse huvides tuleb siiski märkida, et enamik eestlastest selliste nimetustega kursis ei ole. Vaid hõbepulm ja kuldpulm on nende hulgast tuntud ja levinud mõisted.

## Viited
654

**654. aasta**

## Sündmused
*10. august – Eugenius I pühitseti paavstiks.
*Araablased vallutasid Rhodose. Rhodose kolossi jäänused müüdi maha.
*Konstans II kaasvalitsejaks kuulutati tema poeg Konstantinos IV 

## Sündinud
*...

## Surnud
*...
653

**653. aasta**

## Sündmused
*Rodoaldi järel sai langobardide kuningaks Aripert I.
*Bütsantsi keisri otsusega tagandati paavst Martinus I ametist.
*...

## Sündinud
*...

## Surnud
*Püha Honorius, Canterbury peapiiskop
*Romaric, Austraasia aadlik ja pühak